יהודה בן שימול

הרב יהודה בן שימול (סביב ה'תר"ך, 1860 - ט"ו בחשוון ה'תרח"ץ, 1937) היה רב-מחנך, פוסק הלכה, אב בית הדין ורבה של טנג'יר שבמרוקו הספרדית בראשית המאה העשרים.
 קורותיו 
נולד לאביו אברהם. גדל בטנג'יר, והיה תלמידו של רבי מרדכי בן ג'ו. לא יאוחר משנת ה'תר"ס, התמנה לסופר בית הדין.ראו שו"ת רבי מרדכי בן ג'ו סו"ס יח. בשנים האחרונות לכהונת רבו, עזר לו בעריכת פסקי הדין.ראו: תועפות רא"ם סימן מח.  לאחר פטירת רבו, בשנת תרע"ז, התמנה לאב בית הדין ורבה של העיר טנג'יר עד לפטירתו. חבירו לדיינות היה רבי יהודה אזנקוט, ובשנת תרפ"ו הצטרף רבי יעקב משה טולידאנו לדיינות, לזמן קצר. בשנת תר"ץ הצטרף אליהם רבי יחיא נזרי.ראו: הקדמה לספר וייקץ שלמה [אזאגורי] עמ' 25.  התכתב בהלכה עם חכמי מרוקו, כדוגמת רבי רפאל אנקאווא,ראו: תועפות רא"ם סימן קלא. רבי דוד צבאח,שושנים לדוד דיני הגט סימן כד. רבי יוסף משאש,ראו למשל: אוצר המכתבים ח"ב סי' תשכ, תשכז. ועוד.

נכון לשנת תרע"ד, לימד מידי בוקר מקרא, גמרא והלכה בישיבת 'אצאייג' בעיר.ראו: עיתון המודיע 1 במאי 1914. ראה בחיוב את המודרניזציה במערכת החינוך שבעירו.ראו: לסקר, כי"ח עמ' 530-531. כמו כן התרים למען הדפסת ספרי חכמי המערב.ראו למשל ב'שמות המחזיקים' בשו"ת יש מאין ח"ב לרבי אליהו ילוז.

נפטר בטנג'יר, בט"ו חשוון תרח"ץ.ראו: מלכי רבנן חלק ב בערכו (נדפס בתוך: תקנות חכמי מכנאס חלק ב). לאחר פטירתו כיהן אחריו רבי יהודה אזנקוט.
 חיבוריו 
 פסקי דין - בכתב יד באוסף פרטי.
 לקוטי חידושים - בכתב יד באוסף פרטי.ראו באתר המכירות בידספריט.
הערות שוליים

קטגוריה:רבנים מרוקאים
קטגוריה:רבנים ראשיים
קטגוריה:אבות בתי דין
קטגוריה:נפטרים ב-1937